56. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 74957 της 13/30 Δεκ. 1974 (ΦΕΚ Β΄  1354) Περί του εξ υπαλλήλων του Υπουργείου Εμπορίου Βοηθητικού Προσωπικού των Επιτροπών θεωρήσεως Τιμολογίων Ε.Β.Ε. Αθηνών. Έχοντες υπ’ όψει τας διατάξεις του άρθρ. 4 παραγρ. 5 του Ν.Δ/τος 86/1974 «περί αυθεντικής ερμηνείας διατάξεως του άρθρου 6 του Ν.Δ. 328/1947, συμπληρώσεως των περί θεωρήσεως τιμολογίων εισαγωγής και εξαγωγής εμπορευμάτων διατάξεων και ρυθμίσεως συναφών θεμάτων», αποφασίζομεν: Ορίζομεν όπως το βοηθητικόν προσωπικόν των παρά τω Εμπορικώ και Βιομηχανικώ Επιμελητηρίω Αθηνών λειτουργουσών Επιτροπών Ελέγχου Τιμολογίων Εισαγωγής και Εξαγωγής αποτελήται εξ υπαλλήλων των κάτωθι Διευθύνσεων: 1.Πολυμερών Εμπορικών Συμφωνιών. 2.Διμερών Εμπορικών Συμφωνιών. 3.1η Εξαγωγικού Εμπορίου (Πρωτ. Υλώ και Βιομ. Προϊόντων). 4.2α Εξαγωγικού Εμπορίου (Γεωργ. Προϊόντων). 5.Εισαγωγικού Εμπορίου. 6.Οργανώσεως Εσωτ. Εμπορίου – Εμπορικής και Βιομηχανικής Ιδιοκτησίας. 7.Ανων. Εμπορικών και Βιομηχανικών Εταιρειών Πίστεως και Ασφαλίσεως. 8.Προβολής και Διαφημίσεως Ελληνικών Προϊόντων. 9.Διοικητικού. Το εν λόγω προσωπικόν θέλει εργάζεται κατά τας απογευματινάς ώρας εκάστης Δευτέρας και Παρασκευής επί τρίωρον εις τα Καταστήματα του Υπουργείου Εμπορίου ή του Εμπορικού και Βιομηχανικού Επιμελητηρίου Αθηνών, η δε κατανομή του έργου των υπαλλήλων θα γίνηται υπό των Προϊσταμένων των ως άνω Υπηρεσιών ή των παρ’ αυτών εξουσιοδοτημένων προς τούτο αναπληρωτών των, μερίμνη των οποίων και θα τηρήται βιβλίον παρουσίας των υπαλλήλων. Βάσει του ανωτέρω βιβλίου παρουσίας, οι Προϊστάμενοι των Υπηρεσιών ή οι αναπληρωταί των θα συντάσσουν και θα παραδίδουν το πρώτον πενθήμερον του επομένου μηνός εις την Δ/νσιν Οργανώσεως Εσωτερικού Εμπορίου – Εμπορικής και Βιομηχανικής Ιδιοκτησίας ονομαστικάς καταστάσεις, εις διπλούν, εις α θα βεβαιούται ότι αι εν αυταίς διαλαμβανόμεναι υπάλληλοι ηργάσθησαν κατά τον διαρρεύσαντα μήνα ως βοηθητικόν προσωπικόν των εις το ανωτέρω Επιμελητήριον λειτουργουσών Επιτροπών, πραγματοποιήσαντες τας έναντι εκάστου αναφερομένας παρουσίας συμφώνως τη παρούση. (Αντί της σελ. 82,25) Σελ. 82,25(α) Εμπορικά και Βιομηχανικά Επιμελητήρια 14.Β.αα.54-56 Η Δ/νσις Οργανώσεως Εσωτερικού Εμπορίου – Εμπορικής και Βιομηχανικής Ιδιοκτησίας βάσει των ανωτέρω καταστάσεων, θα προέρχεται εν συνεχεία εις την κατάρτησιν συγκεντρωτικής τοιαύτης εις διπλούν και την αποστολήν προς το εν λόγω Επιμελητήριον ενός αντιγράφου ταύτης δια την καταβολήν της αποζημιώσεως εις τους δικαιούχους, του ετέρου αντιγράφου παραμένοντος εις το σχέδιον του διαβιβαστικού εγγράφου. Η παρούσα, ης η ισχύς άρχεται από της 5ης Οκτωβρίου 1974, δημοσιευθήτω δια της Εφημερίδος της Κυβερνήσεως. 